《雪窦宗长老兹写师像以授天童知事壁龛而挂之》
宋代·释正觉

妙藏绝邻，毕竟无身也清虚之理真。
幽灵独神，须臾返色也自照之智亲。
云寒有雪意，天远连秋津。
缘起佛种，觉生幻尘。
语细音柔，丹山凤雏之韵；目深眉重，
檀林师子之颦。借位途中宾主，
借功门里君臣。洞水逆流，
望云岩而半肯；曹山颠酒，知清税未全贫。
曲木床头握麈尾，心传一句付其人。